[{"text_idx": "#000002", "text": "Mae dy les meddwl (mental wellbeing) yn bwysig iawn i gadw\u2019n iach, yr un peth a dy iechyd corfforol. Gall fod yn anodd cadw lles meddwl yn iach gan fod tueddiad i ganolbwyntio ar bethau negyddol yn aml. Ond mae\u2019n bosib hyfforddi ein meddyliau i fod yn iachach! Dyma 5 peth gellir ei wneud bob dydd i roi hwb i dy iechyd meddwl a lles."}, {"text_idx": "#000003", "text": "This article is also availaible in English \u2013 click here"}, {"text_idx": "#000004", "text": "Cysyllta gyda\u2019r bobl o dy gwmpas, fel teulu, ffrindiau, cyfoedion a chymdogion. Yn hytrach nag gyrru neges testun neu adael sylwad ar bost cyfryngau cymdeithasol, beth am ffonio neu gyfarfod wyneb i wyneb? Bydd hyn yn gadael i ti weld sut mae rhywun yn teimlo go iawn, a rhoi cyfle iddynt gysylltu gyda thi."}, {"text_idx": "#000005", "text": "Mae posib cysylltu gyda phobl ddiarth hefyd, gyda gwen, dweud helo, neu holi am eu diwrnod."}, {"text_idx": "#000006", "text": "Os wyt ti\u2019n awyddus i wneud cysylltiadau newydd, yna beth am ymuno a\u0302 chlwb neu grw\u0302p? Gallet ti gyfarfod a\u0302 phobl newydd sydd yn mwynhau\u2019r un pethau?"}, {"text_idx": "#000007", "text": "Mae treulio amser gyda phobl bob dydd yn gallu helpu ti i deimlo cysylltiad ac yn llai unig. Gall hyn helpu gwella dy les meddwl."}, {"text_idx": "#000008", "text": "Wrth ymarfer corff, mae cemegau hapus, endorffinau, yn cael ei ryddhau i\u2019r ymennydd sydd yn gallu helpu lleddfu poen a gwneud i ni deimlo\u2019n fwy positif."}, {"text_idx": "#000009", "text": "Nid oes angen rhedeg marathon. Chwilia am ffyrdd bach, cyraeddadwy, i ti fod yn weithgar bob dydd. Gallet ti fynd am dro, rhedeg, ymestyn, neu ddawnsio fel petai neb yn gwylio. Gallet ti chwarae ge\u0302m yn yr awyr agored gyda ffrindiau neu frawd neu chwaer, neu ddilyn sesiwn ymarfer corff ar-lein am ddim (mae llawer ohonynt ar gael ar YouTube)."}, {"text_idx": "#000010", "text": "Y peth pwysicaf ydy i symud y corff mewn ffordd rwyt ti\u2019n mwynhau, sydd yn siwtio dy lefel ffitrwydd neu symudedd."}, {"text_idx": "#000011", "text": "Nid oes rhaid i ddysgu digwydd yn yr ysgol, coleg, prifysgol neu waith yn unig. Gallet ti ddysgu mwy am y pethau sydd o ddiddordeb i ti ac sydd yn gwneud ti\u2019n hapus yn dy amser di."}, {"text_idx": "#000012", "text": "Mae darganfod rhywbeth newydd sydd yn diddori ti (neu ailddarganfod hen ddiddordeb) yn gallu rhoi teimlad o foddhad. I ddysgu rhywbeth newydd, gallet ti:"}, {"text_idx": "#000014", "text": "Mae dysgu yn gallu bod yn hwyl. Gall helpu ti i deimlo\u2019n fwy hyderus a rhoi hwb i dy hunan-barch. Efallai byddi di\u2019n gallu dysgu rhywbeth newydd gyda help rhywun, ac i dalu\u2019n o\u0302l, gallet ti ddysgu rhywbeth iddyn nhw hefyd!"}, {"text_idx": "#000015", "text": "Bydda\u2019n bresennol yn y fan a\u2019r lle, yn hytrach nag meddwl am y gorffennol neu boeni am y dyfodol. Mae hwn yn sgil gelwir yn ymwybyddiaeth ofalgar (mindfulness) a gellir ymarfer hwn fel dy fod di\u2019n rhoi sylw i dy feddyliau a theimladau presennol."}, {"text_idx": "#000017", "text": "Mae rhoi yn ymwneud a\u0302 gwneud rhywbeth bach caredig i bobl eraill. Nid oes rhaid i ti wneud rhywbeth mawr neu roi rhywbeth sydd yn ddrud. Mewn gwirionedd, mae rhoi amser, geiriau, neu wen, yn gallu meddwl llawer mwy. Mae\u2019r weithred leiaf un o garedigrwydd yn gallu gwneud gwahaniaeth. Gallet ti wneud rhywbeth caredig i rywun sydd yn bwysig i ti, neu rywun diarth hyd yn oed, fel:"}, {"text_idx": "#000018", "text": "ysgrifennu nodyn neisgwneud paned o derhoi i elusengwirfoddolicanmol rhywunhelpu rhywun gyda thasggofyn i rywun os ydynt angen rhywbeth"}, {"text_idx": "#000019", "text": "Mae gofyn rhywbeth syml fel sut mae rhywun a chymryd amser i wrando ar yr ateb yn ffordd gre\u0302t i roi."}, {"text_idx": "#000020", "text": "Mae rhoi i eraill yn gallu gwneud i ti deimlo\u2019n dda, wrth i ti ddeall dy fod di wedi helpu rhywun. Mae\u2019n gallu bod yn wobrwyol iawn i roi, a gall hefyd helpu ti i greu cysylltiad gwell gydag eraill."}, {"text_idx": "#000021", "text": "Sicrha dy fod di\u2019n diolch i bobl ac yn dangos dy fod di\u2019n gwerthfawrogi eu caredigrwydd hefyd."}, {"text_idx": "#000022", "text": "Cer i wrando ar gyfres o ffeiliau sain gan y GIG yn ymwneud a\u0302 lles meddwl gall helpu ti gyda theimladau fel poeni, straen a gwella tymer."}, {"text_idx": "#000024", "text": "Mae yn le i gael cefnogaeth a gwybodaeth, ac i rannu profiadau iechyd meddwl yn yr iaith Gymraeg. Cer draw i\u2019w tudalen Ymwybyddiaeth Ofalgar am wybodaeth a dolenni defnyddiol."}, {"text_idx": "#000026", "text": "5 cam I helpu dy iechyd meddwl.#IechydMeddwl #Lles #foryou #fyp"}, {"text_idx": "#000027", "text": "Os wyt ti angen siarad y gyfrinachol am unrhyw beth sydd yn dy boeni, bod hynny\u2019n ymwneud a lles neu unrhyw beth arall, yna mae Meic yma i wrando a chynnig cyngor bob dydd rhwng 8yb a hanner nos. Neges testun, Ffo\u0302n neu Sgwrs Ar-lein."}, {"text_idx": "#000031", "text": "Oes rhywun yn gwrando arnat ti?"}, {"text_idx": "#000032", "text": "Rhywun i wrando. Rhywun i'th gymryd o ddifrif. Rhywun i roi cyngor."}, {"text_idx": "#000033", "text": "Sut i Ymdopi Gyda Phobl Negyddol"}, {"text_idx": "#000037", "text": "Positifrwydd Corff dros yr Haf"}]